Diari Oficial de la Generalitat Valenciana


Sumari del DOGV 3693, del 22-02-2000 (2000/1255)

RESOLUCIÓ de 7 de febrer de 2000, de la Universitat Politècnica de València, per la qual es modifica l’oferta d’ocupació pública del personal d’Administració i Serveis d’aquesta Universitat Politècnica de València, per a l’any 1999, publicada mitjançant Resolució del Rectorat de 2 de juliol de 1999 (DOGV núm. 3.557, de 10 de agost de 1999).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3693

Data del DOGV
:   22-02-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/1255


Data del document
:   07-02-2000

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * concurs administratiu
    * universitat
    * professió de la informació
    * oferta d'ocupació

RESOLUCIÓ de 7 de febrer de 2000, de la Universitat Politècnica de València, per la qual es modifica l'oferta d'ocupació pública del personal d'Administració i Serveis d'aquesta Universitat Politècnica de València, per a l'any 1999, publicada mitjançant Resolució del Rectorat de 2 de juliol de 1999 (DOGV núm. 3.557, de 10 de agost de 1999). [2000/X1255]
  
Mitjançant Resolució del Rectorat de la Universitat Politècnica de València, de 2 de juliol de 1999, es publicà l'oferta d'ocupació pública del personal d'Administració i Serveis per a l'any 1999, que inclou en l'annex I la dotació d'un lloc vacant de tècnic mitjà de Documentació per a la convocatòria com a funcionari del sector d'administració especial.
  
Per Acord de la Junta de Govern de data 21 de desembre 1999, i del Consell Social de 23 de desembre de 1999, fou aprovada una nova catalogació dels llocs de treball del personal d'Administració i Serveis d'aquesta Universitat Politècnica de València, i es modificà, per necessitats estructurals, la denominació del lloc de treball vacant citat anteriorment a ajudant d'Arxius, Biblioteques i Museus, que es va mantenir en el grup B, sector d'administració especial, fet que fa necessària la modificació de l'oferta d'ocupació pública del personal d'Administració i Serveis d'aquesta Universitat Politècnica de València.
  
Per tot l'anterior, i fent ús de les atribucions conferides a aquest Rectorat per l'article 48 del Decret 145/1985, de 20 de setembre (DOGV número 291, de 30 de setembre de 1985, i DOGV número 295, de 14 d'octubre de 1985; rectificat d'acord amb el DOGV número 372, de 5 de maig de 1986), pel qual s'aprovaren els Estatuts de la Universitat Politècnica de València, resol:
  
Modificar l'oferta d'ocupació pública del personal d'Administració i Serveis d'aquesta Universitat Politècnica de València, publicada mitjançant Resolució del Rectorat, de 2 de juliol de 1999, en allò que respecta a la denominació de la vacant inclosa inicialment de tècnic mitjà de Documentació, que passa a ser en la nova denominació ajudant d'Arxius, Biblioteques i Museus, i es manté en el grup B, sector d'administració especial, amb efectes economicoadministratius des del 22 de desembre de 1999, a conseqüència dels acords de la Junta de Govern de data 21 de desembre de 1999, i del Consell Social de 23 de desembre de 1999.
  
Contra aquest acte, que esgota la via administrativa, es pot interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors a partir de l'endemà de la notificació, de conformitat amb el que estableix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener; l'article 22 de la Llei Orgànica 11/1983, de 25 d'agost, de Reforma Universitària; i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Prèviament es podrà interposar, en el termini d'un mes comptador a partir de l'endemà de la publicació d'aquesta resolució en el Diari Oficial de la Generalitat Valenciana, recurs potestatiu de reposició davant el Rectorat, de conformitat amb el que disposa l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener. Tot això sense perjudici que s'utilitze qualsevol altra via que es considere oportuna.